Diari Oficial de la Generalitat Valenciana


Sumari del DOGV 4650, del 15-12-2003 (2003/13556)

RESOLUCIÓ de 2 de desembre de 2003, del president executiu de l'Agència Valenciana del Turisme, per la qual s'aproven els programes d'actuació de l'agència per a l'any 2004, i es fan públics els programes de suport al sector turístic.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13169


Data del document
:   02-12-2003

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública
    * administració local
    * suport econòmic
    * càmping
    * programa d'actuació
    * regió turística
    * turisme rural
    * indústria gastronòmica
    * medicina natural
    * indústria hotelera
    * infraestructura turística
    * professió del turisme

RESOLUCIÓ de 2 de desembre de 2003, del president executiu de l'Agència Valenciana del Turisme, per la qual s'aproven els programes d'actuació de l'agència per a l'any 2004, i es fan públics els programes de suport al sector turístic. [2003/X13112]
  
De conformitat amb el que disposa l'article 6.2 d) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el Comité de Direcció d'esta, en la sessió de data 29 d'octubre de 2003, va acordar proposar al president executiu l'aprovació dels programes d'actuació de l'Agència per a l'exercici 2004.
  
A la vista de la proposta formulada pel Comité de Direcció i en virtut del que disposa l'article 5.2 b) del citat Decret 45/1996, de 25 de març, resolc:
  
Article primer
  
Aprovar els programes d'actuació de l'Agència Valenciana del Turisme corresponents a l'exercici 2004, de conformitat amb la proposta formulada pel Comité de Direcció de l'Agència, en la sessió de 29 d'octubre de 2003.
  
Article segon
  
Fer públics els programes d'actuació de l'Agència Valenciana del Turisme corresponents a l'exercici 2004, destinats al suport d'actuacions portades a terme pel sector turístic.
  
Article tercer
  
Els programes d'actuació de l'Agència, que comporten suport directe al sector turístic, són els següents
  
A) Incentius a la inversió en empreses turístiques
  
1. Pla d'Incentius Preferents.
  
1.1. Programa de creació i adequació d'establiments de turisme rural.
  
Iniciativa recolzada: creació i adequació d'establiments de turisme rural, per a acollir-se al Decret 253/1994, de 7 de desembre (DOGV de 5 de gener de 1995), regulador de l'allotjament turístic rural a la Comunitat Valenciana, en la seua redacció modificada pel Decret 207/1999, de 9 de novembre, (DOGV de 15 de novembre de 1999).
  
Beneficiaris: Empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 30% del cost incentivable, amb un límit màxim de 25.000 e, o bé, un percentatge variable de fins al 30% del dit cost incentivable amb un límit màxim de 35.000 e, per als establiments que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
1.2. Programa d'adaptació a la normativa de campaments de turisme.
  
Iniciativa recolzada: adequació d'establiments de campaments de turisme existents, per a acollir-se al Decret 119/2002, de 7 de desembre (DOGV de 5 d'agost de 2002), regulador dels campaments de turisme de la Comunitat Valenciana.
  
Beneficiaris: empreses propietàries o explotadores de campaments de turisme situats a la Comunitat Valenciana.
  
Quantia de l'ajuda: percentatge variable fins al 30% del cost incentivable, amb un límit màxim de 25.000 e, o bé, un percentatge variable de fins al 30% del dit cost incentivable amb un límit màxim de 35.000 e, per als establiments que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
1.3. Programa de millora de les condicions d'higiene alimentària en cuines d'hotels, restaurants, cafeteries i bars.
  
Iniciativa recolzada: actuacions en infraestructura i/o equipament el propòsit del qual siga la millora efectiva de les instal·lacions d'higiene alimentària de les cuines dels dits establiments, tendents d'aconseguir l'excel·lència en matèria de seguretat alimentària.
  
S'atendrà únicament a inversions en actius fixos nous relatius a infraestructures i/o equipaments, com ara forns mixtos (vapor-convecció), cuines suspeses, taules fredes, paviment antilliscant, llavamans a pedal, mecanització de portes d'accés, abatedores de temperatura, i altres inversions relacionades amb l'objecte del programa.
  
Este programa inclourà les obres de reformes integrals en les cuines dels establiments turístics mencionats per a aconseguir la dita excel·lència en matèria de seguretat alimentària, excloent totes aquelles inversions en maquinària industrial d'hostaleria convencional com ara cuines, llavaplats o cambres frigorífiques.
  
Este programa no atendrà les inversions realitzades en establiments de nova creació.
  
Beneficiaris: empreses propietàries o explotadores d'establiments hotelers, restaurants, cafeteries i bars. Per a ser beneficiaris d'estes ajudes, els establiments hauran de justificar la implantació d'un sistema basat en l'APPCC (Anàlisi de Perills i Punts Crítics de Control) segons el RD 2207/95, de 28 de Desembre (BOE de 27.02.96).
  
Quantia de l'ajuda: percentatge variable fins al 30% del cost incentivable, amb un límit màxim de 20.000 e, o bé, un percentatge variable fins al 30% del dit cost incentivable amb un límit màxim de 30.000 e, per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
1.4. Programa d'adaptació de les instal·lacions d'establiments turístics per a la seua adequació a l'ús per persones amb discapacitat.
  
Iniciativa recolzada: actuacions dirigides a afavorir la integració de les persones amb limitacions, per mitjà de l'eliminació de barreres arquitectòniques, així com altres inversions que tinguen per objecte garantir l'accessibilitat i ús dels establiments turístics en condicions tendents a la igualtat de totes les persones amb discapacitat, siguen quines siguen les seues limitacions, tan físiques com sensorials.
  
Este programa no atendrà les inversions realitzades en places de nova creació.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge variable fins al 30% del cost incentivable, amb un límit màxim de 20.000 e, o bé, un percentatge variable fins al 30% del dit cost incentivable amb un límit màxim de 30.000 e, per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
1.5. Programa de creació d'establiments d'allotjament hoteler d'interés singular.
  
Iniciativa recolzada: creació de nous establiments d'allotjament hoteler del Grup primer, Hotels, ?segons Decret 153/1993, de 17 d'agost, (DOGV núm. 2100, de 10 de setembre), ubicats en zones no saturades, o bé que amb independència de la seua ubicació, l'establiment reunisca especials circumstàncies de qualitat i singularitat; sempre que en estos dos casos complisca les condicions de no superar les cinquanta places, i s'ubiquen en immobles existents que incórreguen en alguna de les dos següents circumstàncies: que en atenció a les seues característiques historicoartístiques haja sigut oficialment declarat bé d'interés cultural o estiguen inclosos entre els catalogats amb algun nivell de protecció per l'organisme corresponent; o que es tracte d'immobles l'arquitectura dels quals reflectisquen les peculiaritats d'un determinat lloc, o tipologia constructiva característica o representatius de la Comunitat Valenciana.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable, amb un límit màxim de 30.000 e.
  
Termini de presentació de sol·licituds: des de l'1 de gener fins al 30 d'abril de 2004.
  
1.6. Programa de qualificació d'oferta turística complementària en matèria de nàutica de recreació.
  
Iniciativa recolzada: actuacions l'objecte de les quals siga la millora i adaptació a la demanda turística de les empreses d'activitats nàutiques de recreació.
  
Beneficiaris: empreses d'activitats nàutiques de recreació de la Comunitat Valenciana que realitzen inversions relacionades amb la finalitat assenyalada, sempre que formen part a data de finalització del termini de presentació de les sol·licituds d'ajuda d'una estació nàutica de la Comunitat Valenciana i consten inscrites en el Registre d'Empreses i Activitats Turístiques no Reglamentades.
  
Quantia de l'ajuda: percentatge variable fins al 25% del cost incentivable, amb un límit màxim de 20.000 e, o bé, un percentatge variable fins al 30% del dit cost incentivable amb un límit màxim de 25.000 e, per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
1.7. Programa d'implantació i millora de sistemes de seguretat, de reducció del consum i millor aprofitament de l'aigua i energia, i millora mediambiental en establiments turístics.
  
Iniciativa recolzada:
  
1r) La millora efectiva dels mitjans i sistemes de seguretat tendents d'evitar riscos als usuaris per incendis, catàstrofes, robatoris o altres tipus, dels establiments turístics beneficiaris dels incentius, de forma que suposen increments substancials en els dits nivells de seguretat. S'atendrà especialment a l'adaptació a la norma de protecció contra incendis NBE-CPI-96, adaptació a la norma UNIX 804674 EP-4018, Reial Decret 865/2003 de 4 de juliol (BOE 18 de juliol de 2003), així com al Decret 173/2000, de 5 de desembre, del Govern Valencià (DOGV núm. 3893)- pel qual s'establixen les condicions higienicosanitàries que han de reunir els equips de transferència de massa d'aigua en corrents d'aire amb producció d'aerosols?, i la millora de cablejats elèctrics que augmenten substancialment els nivells de seguretat.
  
2n) Excepcionalment s'atendrà en este programa les inversions derivades de la reconstruccions d'establiments turístics que hagen sofrits danys materials com a conseqüència d'atemptats terroristes. A efectes d'estes ajudes de caràcter excepcional, s'admetran justificacions d'inversions anteriors a la sol·licitud d'ajuda, sempre que corresponguen al present o a l'anterior exercici pressupostari.
  
3r) El millor aprofitament i optimació de l'ús de l'aigua i de l'energia en els establiments turístics beneficiaris dels incentius, de forma que permeta la reducció substancial del consum dels dits recursos, sense minva per a la qualitat i servici oferit al consumidor turístic. Incentivació d'actuacions l'objecte de les quals siga la implantació de sistemes de millora mediambiental, com ara depuració d'aigües residuals, tractament de residus sòlids, sense minva per a la qualitat i servici oferit al consumidor turístic.
  
Este programa no atendrà les inversions realitzades en places de nova creació.
  
Beneficiaris: les empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars i empreses d'oferta turística complementària.
  
Quantia de l'ajuda: per als apartats 1r i 3r anteriors, un percentatge variable fins al 30% del cost incentivable amb un límit màxim de 25.000 e. El límit màxim serà de fins al 30% del cost incentivable amb un límit màxim de 35.000 e, en el cas d'empreses que a data de la finalització del termini de presentació de sol·licituds acrediten de forma fefaent estar en possessió d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Per a l'apartat 2n anterior, referit a danys derivats d'atemptats terroristes, podrà superar-se els percentatges i límits màxims establits en el paràgraf anterior, sense que en cap cas se supere les normes de la Unió Europea sobre intensitat màxima d'ajudes.
  
Termini de presentació de sol·licituds: des de l'1 de gener fins al 30 d'abril de 2004.
  
2. Pla d'Incentius a la renovació i millora d'establiments turístics.
  
2.1. Programa de creació i adequació d'oferta turística complementària vinculada al turisme rural.
  
Iniciativa recolzada: actuacions l'objecte de les quals siga la creació d'oferta complementària relacionada amb el turisme rural, el fi del qual siga implantar, adequar i modernitzar instal·lacions i equipaments ja existents o de nova creació.
  
Beneficiaris: empreses d'oferta turística complementària que realitzen inversions relacionades amb la finalitat assenyalada, i consten inscrites en el Registre d'Empreses i Activitats Turístiques no reglamentades.
  
Quantia de l'ajuda: percentatge variable fins al 30% del cost incentivable, amb un límit màxim de 25.000 e, o bé, un percentatge variable de fins al 30% del dit cost incentivable amb un límit màxim de 35.000 e, per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
2.2. Programa de creació i qualificació d'establiments de turisme de salut.
  
Iniciativa recolzada: creació i modernització d'establiments termals, i altres que, per la seua oferta específica en matèria de turisme de salut, com ara centres d'hidroteràpia i talassoteràpia, responguen a les motivacions i necessitats determinades per la demanda turística. Únicament es primaran aquelles inversions en obra civil, instal·lacions i equipaments relatius al centre de turisme de salut.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 30% del cost incentivable, amb un límit màxim de 25.000 e, o bé, un percentatge variable de fins al 30% del dit cost incentivable amb un límit màxim de 35.000 e, per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
2.3. Programa de millora de les condicions higienicosanitàries de restaurants, cafeteries, bars i campaments de turisme.
  
Iniciativa recolzada: millora efectiva de les instal·lacions higienicosanitàries dels dits establiments, per mitjà d'una innovació d'estes que afecte tant a l'espai físic (dimensions o decoració), com als complements en este ubicats ?depòsits sanitaris, màquines eixugadores, estacions canviabolquers?, que tant repercutixen en la imatge que perceben els usuaris.
  
Així mateix s'atendran inversions en vitrines o expositors d'aliments refrigerats situats tant en la barra com en qualsevol altra zona que no siga la cuina per a restaurants, cafeteries i bars.
  
Este programa no atendrà les inversions realitzades en establiments de nova creació.
  
Beneficiaris: empreses propietàries o explotadores de restaurants, cafeteries, bars i campaments de turisme situades a la Comunitat Valenciana.
  
Quantia de l'ajuda: percentatge variable fins al 30% del cost incentivable amb un límit màxim de 20.000 e. El límit màxim serà de fins al 30% del cost incentivable amb un límit màxim de 30.000 e, en el cas d'empreses que a data de la finalització del termini de presentació de sol·licituds acrediten de forma fefaent estar en possessió d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme i que així mateix el mantinguen vigent en la data de la Resolució de concessió.
  
Termini de presentació de sol·licituds: des de l'1 de gener fins al 30 d'abril de 2004.
  
B) Programes de suport a la cooperació.
  
1. Programa de suport a la cooperació per a empreses d'allotjament turístic.
  
Iniciativa recolzada: suport al desenrotllament de la comercialització de les empreses d'allotjament turístic, per mitjà de l'ajuda en la despesa que supose la nova contractació d'un executiu responsable de tal comesa.
  
Beneficiaris: col·lectius de tres o més empreses d'allotjament turístic, constituïts a l'efecte l'any en què se sol·licite l'ajuda en associacions empresarials, societats d'empreses, agrupacions o unions d'empreses, o vinculades entre si a través d'acords o contractes de col·laboració empresarial, sempre que complisquen els següents requisits:
  
- que el total del col·lectiu empresarial sume més de mil places d'allotjament autoritzades.
  
- que inicien un projecte de comercialització que s'estime d'interés per l'Agència Valenciana del Turisme.
  
Estes ajudes s'establixen davall el règim de ?mínimis?, per la qual cosa l'import d'estes no podrà fer que l'import total d'ajudes en règim de ?mínimis- que reba l'entitat beneficiària de qualssevol altres organismes, durant un període de tres anys siga superior al límit de 100.000 euros.
  
Quantia de l'ajuda: l'ajuda serà de caràcter bianual, i no podrà superar els límits següents:
  
- El 90% del cost de la contractació del personal, amb un límit màxim de 18.000 euros, el primer any.
  
- El 45% del cost de la contractació del personal, amb un límit màxim de 9.000 euros el segon any.
  
La concessió de l'ajuda per al segon any estarà subjecta a l'existència de crèdit pressupostari adequat i suficient i a l'avaluació positiva corresponent a les activitats realitzades que, a tal objecte, s'haurà d'acompanyar a una nova sol·licitud.
  
Termini de presentació de sol·licituds: des de l'1 de gener fins al 30 d'abril de 2004.
  
2.Programa de suport a la Cooperació per a Estacions Nàutiques.
  
Iniciativa recolzada: desenrotllament de la comercialització de les estacions nàutiques, per mitjà de l'ajuda en la despesa que supose la contractació d'un executiu responsable de tal comesa.
  
Beneficiaris: estacions nàutiques de la Comunitat Valenciana que, a data de la presentació de la sol·licitud, siguen membres de la Xarxa Espanyola d'Estacions Nàutiques.
  
- Quantia de l'ajuda: l'ajuda serà de caràcter bianual, i no podrà superar els límits següents:
  
- El 90% del cost de la contractació del personal, amb un límit màxim de 18.000 e, el primer any.
  
- El 45% del cost de la contractació del personal, amb un límit màxim de 9.000 e el segon any.
  
La concessió de l'ajuda per al segon any estarà subjecta a l'existència de crèdit pressupostari adequat i suficient i a l'avaluació positiva corresponent a les activitats realitzades que, a tal objecte hauran de descriure's en una memòria que s'haurà d'acompanyar a una nova sol·licitud per a eixe segon any.
  
Estes ajudes s'establixen davall el règim de ?mínimis?, per la qual cosa l'import d'estes no podrà fer que l'import total d'ajudes en règim de ?mínimis- que reba l'entitat beneficiària de qualssevol altres organismes, durant un període de tres anys siga superior al límit de 100.000 euros.
  
Termini de presentació de sol·licituds: des de l'1 de gener fins al 30 d'abril de 2004.
  
3. Programa Qualitur de col·laboració en la implantació de sistemes de qualitat i gestió mediambiental en les empreses turístiques.
  
Iniciativa recolzada: desenrotllament de programes d'implantació de sistemes de qualitat que conduïsquen a l'obtenció del certificat corresponent de qualitat o de gestió mediambiental.
  
Les ajudes seran de la despesa corrent efectuada per a l'obtenció d'un certificat de cada una de les següents modalitats: a) TCL 5503, b) ISO 14.000, atorgades per entitat oficialment acreditada per ENAC per al subsector d'activitat corresponent o per entitat nacional acreditadora d'un país membre de la Unió Europea, c) la marca ?Q- de Qualitat Turística que atorga l'Institut per a la Qualitat Turística Espanyola, i d) aquells sistemes reconeguts expressament per l'Agència Valenciana del Turisme a través del seu departament de Qualitat ?Qualitur?.
  
Per a ser beneficiaris d'estes ajudes, els establiments que implanten o renoven un certificat HRZ 1835 hauran de justificar, quan el seu àmbit d'aplicació així ho exigisca, la implantació d'un sistema basat en l'APPCC (Anàlisi de Perills i Punts Crítics de Control) segons RD 2.207/95, de 28 de desembre (BOE de 27 de febrer 1996), en relació amb les condicions higièniques en cuines.
  
Estos incentius seran totalment compatibles amb qualssevol altres de naturalesa pública que el sol·licitant poguera obtindre per al mateix projecte, a condició que una vegada sumats a l'ajuda concedida a càrrec del present programa, no se superen els límits màxims establits, observant les normes de la Unió Europea sobre ajudes.
  
Només es contemplaran les justificacions de despesa amb data posterior a la de la sol·licitud d'ajuda, i quedaran així mateix excloses les despeses generades per personal propi. Només procedirà el pagament de l'ajuda en el cas de l'obtenció efectiva del certificat corresponent que s'haurà d'acreditar de manera fefaent davant de l'Agència Valenciana del Turisme, i no es contemplarà en cap cas el pagament de l'ajuda sense este requisit.
  
Beneficiaris: amb caràcter general les empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: fins al 50%, amb un límit de 7.500 e per a cada una de les modalitats de certificat reconegut, abans mencionades, si el certificat s'obté per primera vegada. Anàlogament, fins al 33% amb un límit de 1.800 e si el certificat es renova.
  
Termini de presentació de sol·licituds: des de l'1 de gener fins al 30 d'abril de 2004.
  
C) Programa de suport a projectes d'E-Marketing del sector turístic de la Comunitat Valenciana per a incrementar la seua presència en Internet.
  
Iniciativa recolzada: projectes d'E-Marketing de les empreses i associacions del sector turístic que tinguen com a objectiu incrementar la presència del turisme de la Comunitat Valenciana en Internet, així com augmentar la notorietat dels seus servicis i productes turístics en la xarxa i afavorir la comercialització, per mitjà del suport a projectes de màrqueting ?on line- dels establiments i associacions turístiques de la Comunitat Valenciana que afavorisquen la promoció dels llocs web client-orientats en internet.
  
Beneficiaris: associacions empresarials vinculades al sector turístic i empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges, i empreses d'oferta turística complementària sempre que consten en el registre corresponent de l'Agència Valenciana del Turisme.
  
Documentació: juntament amb l'imprés normalitzat de sol·licitud de col·laboració, documentació acreditativa de la representació i capacitat dels sol·licitants i certificats d'estar al corrent en el compliment d'obligacions tributàries i amb la seguretat social, s'haurà d'incloure un pla d'e-marketing d'acord amb el següent esquema de continguts:
  
I.Auditoria inicial del site:
  
- Matriu DAFO (Fortaleses i debilitats actuals del site, oportunitats i amenaces enfront de la competència del sector).
  
- Anàlisi de posicionament actual en els buscadors TOP i posicionament de la competència.
  
- Anàlisi del site quant a la seua optimació per al posicionament que s'espera aconseguir.
  
- Anàlisi dels servicis de fidelització.
  
- Anàlisi del sistema de comercialització on line.
  
II. Detall del pla d'e-marketing:
  
- Objectius (han de ser mesurables en el temps i quantificables els resultats abans de la fi de setembre de 2004) .
  
- Estratègies a seguir amb el mercat i el producte.
  
- Planificació temporal.
  
- Procediments de control.
  
- Plans de contingència.
  
III. Pressupost desglossat de la campanya emés per l'empresa proveïdora del servici (IVA inclòs).
  
Quantia de l'ajuda: percentatge variable fins al 33% del cost incentivable amb un límit màxim de 5.000 e.
  
Termini de presentació de sol·licituds: des de l'1 de gener fins al 30 d'abril de 2004.
  
La liquidació de les ajudes s'efectuarà una vegada finalitzat el projecte i després de la comprovació del compliment dels objectius fixats.
  
Als efectes del que establix el paràgraf anterior, els beneficiaris hauran de presentar:
  
- Factura emesa pel proveïdor de servicis en internet corresponent a l'acció aprovada.
  
- Informe final que incloga: la situació inicial, els objectius, les actuacions realitzades i els resultats obtinguts.
  
Tots els llocs web acollits a este programa de suport hauran d'incloure un enllaç al portal turístic de la Comunitat Valenciana comunitatvalenciana.com en l'home page, amb la marca i les indicacions tècniques facilitades per l'Agència Valenciana del Turisme.
  
Article quart
  
Un. Les sol·licituds de les ajudes que comporten suport directe, assenyalades en l'article tercer anterior, es tramitaran en funció de l'existència en l'expedient de la documentació necessària per a la tramitació d'este, i mentre existisca disponibilitat pressupostària adequada i suficient, i podran ser resoltes amb caràcter preferent en atenció a l'interés turístic singular del projecte, en relació directa amb el compliment dels objectius de l'Agència.
  
Dos. Les sol·licituds corresponents a les ajudes ressenyades en l'apartat A), números 1 i 2 de l'article tercer anterior seran ateses segons el següent orde de prelació:
  
1r. Incentius preferents.
  
2n. Incentius a la renovació i millora d'establiments turístics.
  
En cap cas, l'import de l'ajuda de l'Agència Valenciana del Turisme a un establiment, dins dels programes inclosos en este apartat A, podrà superar l'import de 70.000 e per establiment i any. Este límit no serà d'aplicació a les actuacións a les quals es referix el 2n paràgraf de l'apartat 1.7, de la lletra A de l'article tercer.
  
Tres. No es podrà accedir al règim de programes previstos en l'article anterior d'esta resolució, sense estar al corrent de les obligacions fiscals i davant de la Seguretat Social, en els termes establits per l'Orde de la Conselleria d'Economia i Hisenda de 30 de maig del 1996 (DOGV 2..775 de 21 de juny).
  
Quatre. Les ajudes contemplades en l'article tercer anterior es concediran en el marc del que disposa el Decret 9/2000, de 25 de gener, del Govern Valencià, sobre concessió d'ajudes en matèria de turisme (DOGV 3.676, de 28 de gener de 2000). Si la Generalitat Valenciana aprovara al llarg de l'any 2003 alguna norma que establira modificacions o substituïra el que disposen les disposicions mencionades, estes o les noves normes serien d'aplicació directa.
  
Cinc. Els incentius previstos en l'article tercer anterior seran totalment compatibles amb qualssevol altres de naturalesa oficial que el sol·licitant poguera obtindre per al mateix projecte, a condició que una vegada sumats a l'ajuda concedida a càrrec dels presents programes, no se superen els límits màxims establits observant les normes de la Unió Europea sobre ajudes.
  
Sis. Igualment es fa constar que les ajudes descrites en l'apartat A), números 1 i 2 de l'article 3r anterior, estan cofinançades pel Fons Europeu de Desenrotllament Regional (FEDER). Així mateix es fa constar que les ajudes en el número 3 de l'apartat B de l'article anterior estan cofinançades a través de la iniciativa comunitària Interreg III-B exclusivament pel que fa a l'obtenció del certificat en gestió mediambiental conforme a la norma ISO-14.001.
  
Article cinqué
  
Un. Per a l'avaluació dels programes d'actuació de l'Agència Valenciana del Turisme, ressenyats en els apartats A i B, de l'article tercer i dels mencionats en l'apartat 2 de l'article 6é, d'esta resolució, es constituïx una Comissió d'Avaluació amb la següent composició:
  
- President: la directora de l'Àrea de Producte.
  
- Secretari: la directora de l'Àrea d'Administració.
  
- Vicepresident: el Cap del Servei d'Assistència Turística i Incentius.
  
- Vocals:
  
- El cap de la Divisió Economicofinancera.
  
- El cap del Servei Territorial de Turisme d'Alacant.
  
- El cap del Servei Territorial de Turisme de Castelló.
  
- El cap del Servei Territorial de Turisme de València.
  
- El cap de l'Oficina d'Administració Turística de Benidorm.
  
- Un membre de l'Assessoria Jurídica, amb categoria de tècnic o superior.
  
- El cap de la Secció d'Incentius del Servei d'Assistència Turística i Incentius.
  
Dos. Per a l'avaluació del programa d'actuació de l'Agència Valenciana del Turisme, ressenyat en l'apartat C, de l'article tercer, d'esta resolució, es constituïx una Comissió d'Avaluació amb la següent composició:
  
- President: el director de l'Àrea de Mercats i Comunicació.
  
- Secretari: la directora de l'Àrea d'Administració.
  
- Vicepresident: la Cap del Servei de Tecnologies de la Informació i Publicacions.
  
- Vocals:
  
- El cap de la Divisió Economicofinancera.
  
- El cap del Servei Territorial de Turisme d'Alacant.
  
- El cap del Servei Territorial de Turisme de Castelló.
  
- El cap del Servei Territorial de Turisme de València.
  
- El cap de l'Oficina d'Administració Turística de Benidorm.
  
- Un membre de l'Assessoria Jurídica, amb categoria de tècnic o superior.
  
- Un membre del Servei d'Assistència Turística i Incentius, amb categoria de tècnic o superior.
  
Tres. L'Agència Valenciana del Turisme, per si, o a través de qualssevol persones o entitats que designe, podrà, en tot moment, efectuar totes les actuacions de comprovació o verificació de la inversió o realització de l'actuació, sense perjuí d'altres actuacions inspectores o de comprovació que pogueren desenrotllar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.
  
Quatre. Amb la finalitat de facilitar la consecució dels fins i objectius de la present resolució, l'Agència Valenciana del Turisme podrà donar trasllat de les sol·licituds d'ajudes a altres programes o convocatòries d'ajudes.
  
Cinc. Els programes inclosos en l'apartat A, de l'article tercer, únicament atendran inversions en actius fixos nous relatius a infraestructura i/o equipaments, i quedaran excloses aquelles que estiguen dirigides a funcions de manteniment o mera substitució.
  
Sis. Els establiments que resulten beneficiaris d'una ajuda, en el marc dels programes inclosos en l'apartat A) de l'article tercer, hauran d'exhibir un distintiu en què es faça constar que el projecte ha sigut finançat parcialment per l'Agència Valenciana del Turisme. El text i característiques del dit distintiu vindran normalitzats per la pròpia Agència.
  
Set. Les inversions realitzades en el marc dels programes inclosos en l'apartat A) de l'article tercer, hauran d'afectar-se almenys durant cinc anys al trànsit turístic.
  
Article sisé
  
1. Ajudes a municipis turístics derivades de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, desplegada, en esta matèria, pel Decret 71/2000, de 22 de maig, del Govern Valencià pel qual s'aprova el Reglament Regulador dels Convenis previstos en la dita Llei de Turisme, i en què s'arrepleguen els tipus de conveni que podran subscriure's entre la Generalitat Valenciana i els Municipis Turístics, que podran ser de tres tipus:
  
- Conveni per a la compensació financera.
  
- Conveni per a l'adaptació dels municipis turístics ?Pla Millor-
  
- Conveni per a la competitivitat i la comunicació.
  
1.1. Conveni per a la compensació financera.
  
Finalitat: compensar l'esforç financer addicional realitzat pels ajuntaments dels municipis turístics en aquelles partides que sofrisquen increments que no puguen ser costejats a través de tributs, i sempre que l'increment de les dites partides haja sigut generat pel caràcter turístic del municipi.
  
Les partides que es consideren per a este tipus de convenis són les següents:
  
a- Despeses derivades de la prestació dels servicis propis de les oficines d'informació turística, en el seu concepte post-venda.
  
b- Manteniment i conservació de recursos turístics de tipus ecològic i mediambiental.
  
c- Manteniment i conservació de recursos turístics de tipus historicoartístic i cultural.
  
d- Policia i seguretat ciutadana.
  
e. Actuacions extraordinàries en matèria de neteja viària i del mobiliari urbà.
  
Beneficiaris: tots els ajuntaments declarats municipis turístics amb caràcter definitiu.
  
Termini de presentació de sol·licituds: abans del 30 de juny de 2004.
  
1.2. Conveni per a l'adaptació dels municipis turístics.
  
?Pla millor-
  
Finalitat: finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels servicis tendents de configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que perseguisquen, a més la viabilitat i sostenibilitat del desenrotllament turístic.
  
Els projectes que, a través d'este Pla, pretenguen obtindre finançament subscrivint este tipus de conveni, hauran de ser acords amb:
  
- Conservació de recursos mediambientals.
  
- Recuperació de factors culturals tradicionals.
  
- Adequació del producte turístic a les exigències de la demanda per a fer-ho més competitiu.
  
- Viabilitat i evolució sostenible del sector turístic.
  
- Adequació a les directrius i estratègies dictades per l'Agència que afecten diferents espais turístics de la Comunitat Valenciana.
  
El Pla Marc inclou el finançament de dos tipus de projectes:
  
1. Pla detalls: xicotetes actuacions el pressupost de les quals no supere els 96.161,94 e.
  
2. Pla imatge: grans projectes, el pressupost dels quals siga superior als 96.161,94 e.
  
Finançament:
  
El 50% dels projectes acollits al Pla detalls. 1 anualitat pressupostària.
  
El 33% dels projectes acollits al Pla imatge. Màxim de 3 anualitats.
  
Beneficiaris: tots els ajuntaments declarats definitivament municipis turístics que vagen a realitzar inversions en projectes de les característiques anteriorment citades.
  
Termini de presentació de sol·licituds: abans del 31 de març de 2004.
  
1.3. Conveni per a la competitivitat i comunicació.
  
Finalitat: promoció i comercialització del municipi a través de campanyes o accions realitzades fora de l'àmbit de la Comunitat Valenciana, que requerisquen de l'adequat posicionament d'este en els seus corresponents mercats a fi de millorar la seua competitivitat.
  
Quantia de la compensació: fins al 33% del cost de les campanyes o accions de promoció i comercialització.
  
Beneficiaris: tots els ajuntaments declarats definitivament municipis turístics que vagen a realitzar inversions en campanyes i/o accions de les característiques anteriorment citades.
  
Termini de presentació de sol·licituds: abans del 31 d'octubre de l'any immediat anterior a què es vagen a realitzar les campanyes i/o accions.
  
1.4. Es fa constar que les ajudes descrites en els apartats 1.2 i 1.3 anteriors, estan cofinançades pel Fons Europeu de Desenrotllament Regional (FEDER).
  
Estes ajudes seran compatibles amb qualssevol altres, sense perjuí de les normes de la Unió Europea o altres que resulten d'aplicació referents a la compatibilitat d'ajudes o supòsits de doble finançament.
  
2. Programa de col·laboració amb municipis de litoral per a la implantació de sistemes de qualitat i gestió mediambiental en les platges de la Comunitat Valenciana.
  
Iniciativa recolzada: desenrotllament de programes d'implantació de sistemes de gestió que conduïsquen a l'obtenció del certificat corresponent de qualitat o gestió mediambiental de les platges turístiques de la Comunitat Valenciana.
  
Les ajudes seran de la despesa corrent efectuada per a l'obtenció d'un certificat de cada una de les següents modalitats: a) HFX 3534, b) ISO 14.000, atorgades (tant la RBN 6206 com la ISO 14880) per entitat oficialment acreditada per ENAC per al subsector d'activitat corresponent, o per entitat nacional acreditadora d'un país membre de la Unió Europea, c) aquells sistemes reconeguts expressament per l'Agència Valenciana del Turisme a través del seu departament de Qualitat ?Qualitur?.
  
Només es contemplaran les justificacions de despesa amb data posterior a la de la sol·licitud, quedant així mateix excloses les despeses generades per personal, (laboral o funcionari) dependent de la Corporació Local o de Societat o Organisme Municipal de qualsevol classe.
  
Així mateix serà requisit indispensable aportar en el moment de la justificació de l'ajuda un Pla d'Ordenació de les Platges del Municipi, acreditar l'existència, organització i funcionament d'un òrgan de Gestió de Platges i la justificació del compliment de la normativa vigent aplicable a les platges.
  
Només es procedirà al pagament de l'ajuda en el cas de l'èxit efectiu pel municipi del certificat corresponent que haurà d'acreditar-se de manera fefaent davant de l'Agència Valenciana del Turisme, i no es contemplarà, en cap cas, el pagament de l'ajuda en cap altre supòsit.
  
El certificat de qualitat o el de gestió mediambiental serà extensiu a la gestió del conjunt de platges del municipi que complisquen amb els requisits establits en les dites normes. No serà admés un certificat per a cada platja individualment considerat. Cada municipi, per tant, podrà accedir a una ajuda per al certificat de les seues platges en cada una de les dos modalitats abans mencionades.
  
Les sol·licituds es tramitaran en funció de l'existència en l'expedient de la documentació necessària per a això, mentre existisca disponibilitat pressupostària, i podran ser resoltes amb caràcter preferent en atenció a l'interés turístic de la demanda, en relació directa amb el compliment dels objectius de l'Agència Valenciana del Turisme.
  
Beneficiaris: ajuntaments de municipis del litoral de la Comunitat Valenciana que desenrotllen actuacions relacionades amb la finalitat abans descrita.
  
Quantia de l'ajuda: fins al 75%, amb un límit de 10.500 e per a cada una de les dos modalitats de certificat, (qualitat i gestió mediambiental), reconegudes, abans mencionades. De forma anàloga, en el cas de renovació del certificat, la quantia de l'ajuda serà de fins al 50% amb un límit de 2.500 e si el certificat es renova.
  
Termini de presentació de sol·licituds: des de l'1 de gener fins al 30 d'abril de 2004.
  
Article seté.
  
Un. Altres programes d'actuació de l'Agència, que comporten suport al sector turístic de diferent naturalesa als ressenyats en els articles anteriors, són els següents:
  
A) Programa de millora de la informació turística en destinació: senyalització turística.
  
Objectius: ampliar la cobertura dels servicis d'informació al turista en les destinacions de la Comunitat Valenciana facilitant la localització, identificació i interpretació de recursos singulars, a través de la senyalització d'entorns, rutes i recorreguts urbans i periurbans d'interés turístic. Impulsar la qualitat de la imatge turística, continguts, innovació i funcionament informatiu de la senyalització turística de la Comunitat Valenciana. Facilitar l'homogeneïtat de la senyalització turística i millorar la presència de la marca ?Comunitat Valenciana- al llarg de tot el territori autonòmic.
  
Beneficiaris: entitats locals (ajuntaments, patronats, mancomunitats i diputacions).
  
Descripció: este programa es dirigix al suport de nous projectes de senyalització turística i/o renovació dels parcs de senyals existents per mitjà de:
  
- Projectes nous de senyalització vertical orientativa i interpretativa en entorns d'interés singular: itineraris per paratges amb valor ecològic i paisatgístic, recorreguts urbans i periurbans d'interés, informació estàtica sobre monuments, entorns monumentals, platges i altres recursos i servicis turístics.
  
- Projectes de renovació i reposició integral d'elements de senyalització turística que hagen quedat obsolets pels seus continguts i/o imatge, o que presenten deterioració física, amb característica semblants als anteriorment descrits.
  
Per al disseny dels elements informatius, l'Agència Valenciana del Turisme posarà a disposició de les entitats un manual amb recomanacions tècniques i d'imatge, i amb indicacions per a l'aplicació de la marca ?Comunitat Valenciana?.
  
Documentació: juntament amb l'imprés de sol·licitud de col·laboració, les entitats locals hauran de presentar:
  
a) Acord del Ple o de la Comissió de Govern de l'entitat local pel qual s'aprove l'execució del projecte de senyalització, nou o de renovació.
  
b) Un projecte de senyalització visat pels tècnics de l'entitat local, que incloga:
  
1. Disseny i contingut informatiu unitari dels senyals: colors, format, llegendes, pictogrames, grafismes, logotips, aplicació de marques, etc.
  
2. Pla d'ubicacions.
  
3. Materials a utilitzar i sistema d'ancoratge.
  
4. Pressupost comercial total detallat sense IVA.
  
5. Calendari d'execució.
  
Es valoraran especialment aquells projectes que incloguen un pla de manteniment.
  
El termini de presentació finalitzarà el 31 de març de 2004.
  
Aportació econòmica: l'Agència Valenciana del Turisme, en concepte de col·laboració econòmica per a l'execució dels projectes de senyalització, es farà càrrec del pagament del 50%, com a màxim, del cost, pressupostat sense IVA, corresponent a l'assistència externa per a la realització dels estudis previs de contingut i disseny i a la fabricació, subministrament i instal·lació dels elements, sense que l'ajuda puga sobrepassar els 18.030,36 e. Els projectes que no s'ajusten al manual de recomanacions quedaran fora dels objectius d'este programa.
  
L'adjudicació de l'ajuda es regularà a través de la firma d'un conveni, el qual establirà les bases per a la transferència a l'entitat beneficiària de l'import corresponent a l'ajuda concedida, amb la justificació prèvia de la correcta execució del projecte en els termes que establisca el mencionat conveni. Esta justificació haurà de ser presentada abans del dia 22 d'octubre de 2004.
  
B) Programa de suport a accions de difusió d'esdeveniments de caràcter turístic de la Comunitat Valenciana.
  
Iniciativa recolzada: celebració d'actuacions promocionals i esdeveniments de caràcter turístic que tinguen lloc a la Comunitat Valenciana i que constituïsquen un vehicle a la promoció d'una destinació o producte turístic.
  
Beneficiaris: entitats locals, (ajuntaments, diputacions i mancomunitats), empreses, grups d'empreses i associacions sectorials relacionades amb el sector turístic.
  
Quantia de l'ajuda: l'import màxim de col·laboració econòmica serà fins al 50% de les despeses de difusió i publicitat amb un límit màxim de 3.000 e, IVA inclòs, per actuació. Tal difusió i publicitat haurà d'incloure la marca turística Comunitat Valenciana. L'aportació econòmica per sol·licitant no superarà en cap cas l'import de 6.000 e.
  
Termini de presentació de sol·licituds: fins al 31 de maig de 2004.
  
Documentació: juntament amb l'imprés normalitzat de sol·licitud de col·laboració, (disponible en la seu de l'Agència Valenciana del Turisme i en els serveis territorials de Castelló, València, Benidorm i Alacant, i en la pàgina web: http://www.comunitat-valenciana.com/institucional, haurà de presentar-se, definició, objectius i dates de celebració de l'esdeveniment, programa d'activitats, pressupost i esbossos dels suports de difusió de l'esdeveniment. Si el sol·licitant és una entitat local, haurà de presentar certificat de l'acord de l'òrgan competent pel qual s'aprove l'execució del projecte; en el cas de societats i grups d'empreses, escriptura de constitució, estatuts vigents, apoderaments, etc.; en el cas d'associacions, estatuts, certificat del càrrec del representat, relació d'associats etc.; en el supòsit d'empresaris individuals fotocòpia del DNI.
  
En els casos de societats, grups d'empreses, empresaris individuals i associacions hauran de presentar certificats d'estar al corrent en el compliment d'obligacions fiscals amb la Hisenda Pública Estatal i Autonòmica i d'estar al corrent en el compliment d'obligacions amb la Seguretat Social. En tots els casos la documentació haurà de ser original o fotocòpia confrontada o notarialment testimoniada.
  
C) Programa de suport als suports d'informació, comunicació de l'oferta i difusió de marca turística de la Comunitat Valenciana.
  
Iniciativa recolzada: edició de suports d'informació i comunicació de l'oferta turística de la Comunitat Valenciana. Es recolza l'edició de suports materials impresos com a fullets, catàlegs, cartells i publicacions no periòdiques, així com la producció de suports multimèdia com a CD-rom. Tindran caràcter preferent els suports de nova creació. Quedaran exclosos del programa els articles promocionals i de papereria.
  
Beneficiaris: entitats locals (ajuntaments, diputacions i mancomunitats), associacions empresarials vinculades al sector turístic i empreses turístiques de la Comunitat Valenciana, degudament inscrites en els corresponents registres de l'Agència Valenciana del Turisme.
  
Quantia de l'ajuda: els projectes valorats positivament podran comptar amb una col·laboració econòmica d'un màxim del 20% del cost total de l'edició, sense superar els 1.200 euros (IVA inclòs) per suport. No es contemplaran ajudes per a actuacions el pressupost total de les quals, IVA inclòs, siga inferior a 600 euros.
  
L'aportació econòmica de l'Agència Valenciana del Turisme per sol·licitant no superarà en cap cas 4.800 euros (IVA inclòs) en el cas d'entitats locals (ajuntaments, mancomunitats i diputacions) i de 2.400 euros (IVA inclòs) en el cas d'empreses i associacions turístiques.
  
Perquè la col·laboració econòmica puga fer-se efectiva, l'edició haurà d'incloure en la coberta la marca turística Comunitat Valenciana, facilitada pels tècnics de l'Agència Valenciana del Turisme. Així mateix, l'edició haurà d'incloure l'any de publicació del material (2004).
  
El termini per a la presentació de sol·licituds finalitzarà el 30 d'abril de 2004.
  
Documentació: juntament amb l'imprés normalitzat de sol·licitud de col·laboració, (disponible en la seu de l'Agència Valenciana del Turisme i en els serveis territorials de Castelló, València, Benidorm i Alacant, i en la pàgina web: http://www.comunitat-valenciana.com/institucional, haurà de presentar-se, pressupost del proveïdor pel cost total de l'edició (IVA inclòs), característiques tècniques (tirada, distribució per idiomes, qualitat de paper, nombre de pàgines, tintes [Substantiu] emprades, format de la publicació, etc.), maqueta definitiva de l'edició incloent la ubicació de la marca turística Comunitat Valenciana. Si el sol·licitant és una entitat local, haurà de presentar certificat de l'acord de l'òrgan competent pel qual s'aprove l'execució del projecte; en el cas de societats i grups d'empreses, escriptura de constitució, estatuts vigents, apoderaments, etc.; en el cas d'associacions, estatuts, certificat del càrrec del representat, relació d'associats etc.; en el supòsit d'empresaris individuals fotocòpia del DNI. En tots els casos la documentació haurà de ser original o fotocòpia confrontada o notarialment testimoniada.
  
Les empreses i empresaris hauran de presentar còpia de l'autorització turística o de la Resolució de la inscripció del sol·licitant en el corresponent registre general d'Empreses, Establiments i Professions turístiques de la Comunitat Valenciana.
  
Les sol·licituds que no aporten tota la documentació requerida abans del 30 d'abril no seran considerades i per tant quedaran excloses.
  
Els projectes inclosos en els programes de col·laboració hauran de finalitzar-se, davall la supervisió dels tècnics de l'Agència, abans del 30 de setembre de 2004.
  
D) Programa de Beques.
  
Iniciativa recolzada: augmentar el grau d'especialització dels professionals de l'activitat turística de la Comunitat Valenciana proporcionant la possibilitat de millora del seu nivell de formació i coneixement del sector per mitjà de pràctiques professionals d'especialització. La quantia, característiques i termini per a la presentació de sol·licituds per al programa de beques s'ajustarà al que establix la seua convocatòria específica, a publicar en el DOGV, d'acord amb la normativa aplicable en la matèria.
  
E) Premis ?Turisme- a tesis doctorals i de projectes, tesines de fi de carrera i treballs de fi de curs, ?màsters?, postgraus o cursos d'especialització relatius a turisme.
  
Objecte: l'objecte del premi és incentivar la realització de treballs sobre matèria turística en les categories de tesis doctorals i de projectes, tesines de fi de carrera, treballs de fi de curs, ?màsters?, postgraus o cursos d'especialització d'investigació bàsica o aplicada i de desenrotllament tecnològic relatius a turisme, realitzats en l'àmbit universitari.
  
Camps d'investigació: podran optar a este premi els treballs desenrotllats per escrit, fonamentalment aplicables a projectes empresarials concrets o de desenrotllament tecnològic aplicat a l'activitat turística, com ara el desenrotllament de nous productes, aplicació de les noves tecnologies de la informació a la comercialització turística, projectes arquitectònics o d'enginyeria turística de caràcter singular, metodologies de planificació d'espais turístics, qualitat de servici, gestió mediambiental en empreses i destinacions turístiques, i altres que tinguen el seu àmbit d'estudi i aplicació a la Comunitat Valenciana.
  
Els premis es convoquen anualment per Resolució publicada en el DOGV, en què figuraran les bases d'estos.
  
Article huité
  
1. La concessió de les ajudes previstes en esta resolució, estarà condicionada a l'existència de consignació pressupostària adequada i suficient per a això, en els Pressupostos de la Generalitat Valenciana, i per tant de l'Agència Valenciana del Turisme, per a l'exercici 2004.
  
2. En compliment del que preveu l'article 47.11 del Text Refós de la Llei d'Hisenda Pública i d'acord amb el que establisca la Llei de Pressupostos de la Generalitat Valenciana per a l'exercici 2004, es donarà publicitat de les línies de crèdit i de l'import global màxim destinat a la concessió de les ajudes previstes en la present convocatòria.
  
Article nové
  
1. Amb relació a la gestió dels pagaments anticipats que, amb caràcter excepcional i prèvia consideració de les singularitats de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, s'estarà al que establix l'article 47 bis del Text Refós de la Llei d'Hisenda Pública de la Generalitat Valenciana de 26 de juny de 1991.
  
2. En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que pendent l'exercici de l'opció, es finance per mitjà d'aval bancari l'import total subvencionat que quedarà subjecte a l'exercici de la dita opció, podent executar-se l'aval en el cas que arribat el moment de l'opció, el beneficiari no acreditara haver exercit dins del termini que s'assenyale en la resolució d'atorgament de l'ajuda.
  
Article deu
  
Aquelles actuacions acollides a programes cofinançats amb fons provinents de la Unió Europea hauran d'exhibir els corresponents distintius que facen referència al dit cofinançament.
  
Article onze
  
La descripció detallada dels programes, així com l'especificació de les condicions d'accés, termini, documentació a presentar, lloc de presentació de sol·licituds, etc. estaran a disposició dels interessats en l'Agència Valenciana del Turisme, avinguda d'Aragó, 30 de València, en els serveis territorials de Turisme d'Alacant (c/ Churruca, 29); Castelló de la Plana (Pl. Maria Agustina, 5); València (Pl. Alfons el Magnànim núm.15); i en l'Oficina d'Administració Turística de Benidorm (c/ Joan Fuster Saragossà núm. 3, 1r, Edif. Aquàrium 2n).